Գերպ. Հայր Սուրբը արարողութեան ընթացքում տւած իր քարոզի սկզբնական բաժնում անդրադառնալով Ս. Աստւածածնի վերափոխման տօնի խորհրդին՝ ընդգծեց, որ այս տօնը պատեհ առիթ է, որպէսզի մեր խորհրդածութեան առանցքը դարձնել փոխադարձ հոգածութիւնը: Այնուհետեւ բնաբան ունենալով «Պատւիր քո հօրն ու մօրը» Աստծոյ պատւիրանը եւ մատնանշելով այն փաստը, որ զաւակները ծնունդ առնելուց ի վեր վայելում են իրենց ծնողների ուշադրութիւննն ու գուրգուրանքը, յորդորեց՝ տօնը յարմար առիթ դարձնել՝ սոյն աստւածային պատւիրանը շարունակ մտաբերելու եւ գործադրելու համար՝ սիրելով ու յարգելով ծնողներին, հոգածութիւն ցուցաբերելով նրանց նկատմամբ եւ չմոռանալով, որ նրանք իրենց ամբողջ կեանքը զոհում են իրենց զաւակների համար: